Yohei Sasakawa

Yohei Sasakawa (japansk: 笹川 陽平, født 8. januar 1939) er en japansk filantrop og styreformann i Nippon Foundation. Han er kjent for sitt veldedige arbeid verden over, blant annet som goodwillambassadør for Verdens helseorganisasjon i kampen mot spedalskhet.

 Virke 
Sasakawa har sin utdannelse fra Meiji-universitetet. Han ledet Japan Motorboat Racing Association og var direktør for Japan Foundation for Shipbuilding Advancement, før han i 2005 ble styreformann i Nippon Foundation.Biography, Nippon Foundation.   Virksomhetene og stiftelsene Sasakawa er engasjert i ble grunnlagt av faren, Ryōichi Sasakawa, og har møtt kritikk, både på grunn av farens politiske støtte til japansk militarisme før og under andre verdenskrig, farens angivelige bånd til organisert kriminalitet og at formuen den veldedige virksomheten bygger på i stor grad stammer fra familiens kontroll med pengespill i forbindelse med hurtigbåtløp.Asle Finnseth: Japanske ansikter, Oslo: Cappelen, 1988, s. 131-134«Million-gaver fra omstridt japaner», Aftenposten, 15. juli 1992.

Sasakawa har engasjert seg i en rekke saker av internasjonal betydning, deriblant skipsfart, universitetssamarbeid, miljøvern og helsespørsmål. Han har særlig engasjert seg i kampen mot spedalskhet og til fordel for de spedalskes menneskerettigheter. Engasjementet for å utrydde spedalskhet ledet til at han i 2001 ble utnevnt til goodwillambassadør for Verdens helseorganisasjon på dette feltet.Yohei Sasakawa, WHO Goodwill Ambassador, WHO. Sammen med Václav Havel og Elie Wiesel står Sasakawa bak stiftelsen og konferansen Forum 2000. Gjennom Scandinavia-Japan Sasakawa Foundation, etablert i 1985, har han bidratt med støtte til norsk kultur, forskning, samt finansiert studiereiser og stipend til norske studenter for studier i Japan. Stiftelsen har drevet tilsvarende virksomhet i andre nordiske land.Johannes Moe: På tidens skanser, Trondheim: Tapir, 1999, s. 347-348.

 Utmerkelser 
I 2010 ble Sasakawa tildelt ordener fra alle de fem nordiske land: Han ble utnevnt til kommandør av Den Kongelige Norske Fortjenstorden,Tildeling av ordener og medaljer: Søk i arkivet, kongehuset.no. kommandør av 1. klasse av Nordstjerneordenen,Royal Order of the Polar Star Presented to Chairman Sasakawa, The Nippon Foundation. ridder av Dannebrogordenen,On April 23, 2010, Mr. Yohei Sasakawa received the Order of the Knight of the Dannebrog, Embassy of Denmark, Tokyo. kommandør av Finlands hvite roses ordenFinnish Decoration Granted to Mr. Sasakawa, Embassy of Finland, Tokyo. og storkorsridder med stjerne av Den islandske falkeorden.Fálkaorðan 2010 , Forseti Íslands. Han har mottatt en rekke ordener fra andre land: Ordenen Djiboutis store stjerne (Djibouti), Al-Hussein bin Ali-ordenen (Jordan), kommandør av Monisaraphon-ordenen (Kambodsja), offiser av Madagaskars nasjonalorden, kommandør av Rikets forsvarerorden (Malaysia), kommandør av Malis nasjonalorden, Polarstjerneordenen (Mongolia), 3. klasse av Ordenen for utmerkede tjenester (Peru), storoffiser av Den nasjonale fortjenstorden (Romania), Vennskapsordenen (Russland) og storoffiser av Mono-ordenen (Togo).

Sasakawa er æresdoktor eller æresprofessor ved fjorten universiteter og har mottatt en rekke priser.

 Referanser 

Kategori:Japanere
Kategori:Filantroper
Kategori:Den Kongelige Norske Fortjenstorden
Kategori:Riddere av Dannebrogordenen‎
Kategori:Finlands hvite roses orden
Kategori:Den islandske falkeorden
Kategori:Nordstjerneordenen
Kategori:Fødsler i 1939